**Ո Ր Ո Շ ՈՒ Մ**

**Կատարողական վարույթը կասեցնելու մասին**

1. Մայիսի. 2016թ. ք. Արթիկ

Հարկադիր կատարման ծառայության Շիրակի մարզային բաժնի Արթիկի բաժանմունքի ավագ հարկադիր կատարող, արդարադատության մայոր Էդուարդ Կարախանյանս քննության առնելով 11.03.2016թ–ին վերսկսված թիվ 08/01-01143605/16 կատարողական վարույթի նյութերը.

**Պ Ա Ր Զ Ե Ց Ի**

Շիրակի մարզի ընդհանուր իրավասության դատարանի կողմից 05.11.2015թ-ին տրված թիվ ՇԴ3/0322/02/15 կատարողական թերթի համաձայն անհրաժեշտ է պարտապան, Շիրակի մարզի Ձորակապ գյուղի 3-րդ փողոցի թիվ 5 տան բնակիչ Ագուն Վարդանի Սաղաթելյանից / անձնագիր` AH 0338096, տրված` 09.03.2007թ-ին 022-ի կողմից, ծնված` 11.01.1990թ-ին / հօգուտ «Վիվառո Բեթինգ» ՍՊ ընկերության բռնագանձել 13.043.036 / տասներեք միլիոն քառասուներեք հազար երեսունվեց / ՀՀ դրամ:

Համաձայն շարադրվածի՝ Ագուն Վարդանի Սաղաթելյանից անհրաժեշտ է բռնագանձել նաև 692.152 ՀՀ դրամ՝ որպես կատարողական գործողությունների կատարման ծախսերի գումար:

Ձեռնարկված կատարողական գործողություններով ԱԳԿ ՊԿ տեղեկատվական կենտրոն ստորաբաժանումում կիրառվել է արգելանք պարտապան Ագուն Սաղաթելյանին համատեղ սեփականության իրավունքով պատկանող, Շիրակի մարզի Ձորակապ գյուղում գտնվող, 08-073-0044-0017 ծածկագրով տնամերձ հողամասի և 08-073-0122-0004, 08-073-0125-0010 ծածկագրերով վարելահողերի կադաստրային գործառույթների նկատմամբ:

Պարտապանի՝ «Հայբիզնեսբանկ» ՓԲԸ-ում ունեցած բանկային հաշվեհամարի նկատմամբ կիրառված արգելանքի արդյունքում 14.03.2016թ-ին բռնագանձվել է 11.276 ՀՀ դրամ, որն հաշվարկվել է որպես կատարողական գործողությունների կատարման ծախսերի գումար:

Պարտապան Ագուն Սաղաթելյանին համատեղ սեփականության իրավունքով պատկանող, Շիրակի մարզի Ձորակապ գյուղում գտնվող վարելահողերից պետական գերակա շահ ճանաչված մասնաբաժնի նկատմամբ սեփականության օտարման պահանջի վերաբերյալ «Հյուսիս-Հարավ» ճանապարհային միջանցքի ներդրումային ծրագրի իրականացման կազմակերպություն,, ՊՈԱԿ-ի հայցի հիման վրա Շիրակի մարզի ընդհանուր իրավասության դատարանում քննվող թիվ ՇԴ1/1202/02/15 քաղաքացիական գործի շրջանակում հայցվորի կողմից դատարանի դեպոզիտային հաշվեհամարին փոխանցված 133.126 / մեկ հարյուր երեսուներեք հազար հարյուր քսանվեց / ՀՀ դրամը 25.03.2016թ-ին փոխանցվել է Շիրակի մարզի ԴԱՀԿ բաժնի դեպոզիտային հաշվեհամարին, որը նույնպես հաշվարկվել է որպես կատարողական գործողությունների կատարման ծախսերի գումար:

Պարտապանին պատկանող, արգելադրված անշարժ գույքի և պահանջատիրոջը ունեցած պարտավորության չափի համեմատության արդյունքում ակնհայտ է, որ առկա է օրենքով սահմանված նվազագույն աշխատավարձի հազարապատիկից ավելի չափով անբավարարություն պահանջատիրոջ հանդեպ պարտավորությունների ամբողջական կատարումն ապահովելու համար։

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով

**Ո Ր Ո Շ Ե Ց Ի**

Կասեցնել 11.03.2016թ–ին վերսկսված թիվ 08/01-01143605/16 կատարողական վարույթը 60-օրյա ժամկետով:

Առաջարկել պահանջատիրոջը և պարտապանին՝ նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան։

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում։

Որոշման պատճենն ուղարկել կողմերին։

Որոշումը կարող է բողոքարկվել ՀՀ վարչական դատարան կամ վերադասության կարգով` որոշումն ստանալու օրվանից տասնօրյա ժամկետում:

Ավագ հարկադիր կատարող` Էդուարդ Կարախանյան